CELEX: 32012R1156
Language: hu
Date: 2012-12-06 00:00:00
Title: A Bizottság 1156/2012/EU végrehajtási rendelete ( 2012. december 6. ) az adózás területén történő közigazgatási együttműködésről szóló 2011/16/EU tanácsi irányelv bizonyos rendelkezéseinek végrehajtására vonatkozó részletes szabályok megállapításáról

7.12.2012   
            
            
               HU
            
            
               Az Európai Unió Hivatalos Lapja
            
            
               L 335/42
            
         A BIZOTTSÁG 1156/2012/EU VÉGREHAJTÁSI RENDELETE
   (2012. december 6.)
   az adózás területén történő közigazgatási együttműködésről szóló 2011/16/EU tanácsi irányelv bizonyos rendelkezéseinek végrehajtására vonatkozó részletes szabályok megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az adózás területén történő közigazgatási együttműködésről és a 77/799/EK irányelv hatályon kívül helyezéséről szóló, 2011. február 15-i 2011/16/EU tanácsi irányelvre (1) és különösen annak 20. cikke (1) és (3) bekezdésére, valamint 21. cikke (1) bekezdésére,
   mivel:
   
               (1)
            
            
               A 2011/16/EU irányelv a tagállamok hatáskörrel rendelkező hatóságainak a közvetlen adózás és a biztosítási díjak adózása területén történő kölcsönös segítségnyújtásáról szóló, 1977. december 19-i 77/799/EGK tanácsi irányelv (2) helyébe lépett. Az adózás területén történő igazgatási együttműködésre vonatkozó szabályok számos fontos kiigazítására sor került, különösen a tagállamok közötti információcsere tekintetében a határokon átnyúló információcsere eredményességének és hatékonyságának fokozása céljából.
            
         
               (2)
            
            
               Az információcsere megkönnyítése érdekében a 2011/16/EU irányelv előírja, hogy az információcsere egységesített formanyomtatványok használatával történjen. Ennek megfelelően és a megosztott adatok helytállóságának, valamint az információcsere hatékonyságának biztosítása céljából részletes szabályokat kell megállapítani e tekintetben, a megkeresésre történő információcsere, a spontán információcsere, az értesítések és az információkról adott visszajelzés vonatkozásában. Az alkalmazandó formanyomtatványnak számos, kellőképpen diverzifikált mezőt kell tartalmaznia annak lehetővé tétele érdekében, hogy a tagállamok a megfelelő mezők kitöltésével valamennyi releváns esetet problémamentesen tudják figyelembe venni.
            
         
               (3)
            
            
               A 2011/16/EU irányelv értelmében az információt lehetőség szerint a közös kommunikációs hálózat (CCN-hálózat) használatával kell közölni. Egyéb esetekre meg kell határozni a kommunikáció gyakorlati szabályait.
            
         
               (4)
            
            
               Az e rendeletben előirányzott intézkedések összhangban állnak az adóügyi közigazgatási együttműködéssel foglalkozó bizottság véleményével,
            
         ELFOGADTA EZT A RENDELETET:
   1. cikk
   (1)   Az alkalmazandó formanyomtatványokban található „mező” a formanyomtatvány olyan rubrikáját jelenti, amelyben a tanácsi irányelv szerint cserélendő információk rögzíthetők.
   (2)   A 2011/16/EU irányelv 5. cikke szerinti, információközlés és közigazgatási vizsgálat iránti megkeresésekre, valamint a 7. cikk szerinti vonatkozó válaszokra, átvételi elismervényekre, további háttér-információ iránti kérelmekre, a kérés teljesítésének lehetetlenségére vagy az elutasítására alkalmazandó formanyomtatványnak meg kell felelnie e rendelet I. mellékletének.
   (3)   A 2011/16/EU irányelv 9. cikke szerinti spontán módon közölt információkra és azoknak a 10. cikk szerinti visszaigazolásaira alkalmazandó formanyomtatványnak meg kell felelnie e rendelet II. mellékletének.
   (4)   A 2011/16/EU irányelv 13. cikkének (1) és (2) bekezdése szerinti közigazgatási kézbesítés iránti megkeresésekre és az említett irányelv 13. cikkének (3) bekezdése szerinti válaszaira alkalmazandó formanyomtatványnak meg kell felelnie e rendelet III. mellékletének.
   (5)   A 2011/16/EU irányelv 14. cikkének (1) bekezdése szerinti visszajelzésre alkalmazandó formanyomtatványnak meg kell felelnie e rendelet IV. mellékletének.
   2. cikk
   (1)   A 2011/16/EU irányelv szerint továbbított információkban említett jelentések, nyilatkozatok és egyéb dokumentumok a közös kommunikációs hálózattól eltérő kommunikációs eszköz felhasználásával küldhetők.
   (2)   Amennyiben a 2011/16/EU irányelvben említett információk továbbítása nem elektronikus úton, a közös kommunikációs hálózat felhasználásával történik, és amennyiben kétoldalú megállapodással másként nem határozzák meg, a tájékoztatásnak a továbbított információk leírását és az információt továbbító, hatáskörrel rendelkező hatóság aláírását tartalmazó levélben kell történnie.
   3. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2013. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. december 6-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 64., 2011.3.11., 1. o.
   
      (2)  HL L 336., 1977.12.27., 15. o.
   
      I. MELLÉKLET
      
         Az 1. cikk (2) bekezdése szerinti formanyomtatvány
      
      A 2011/16/EU irányelv 5. cikke szerinti, információ és közigazgatási vizsgálat iránti megkeresésekre, valamint a 7. cikk szerinti vonatkozó válaszokra, átvételi elismervényekre, további háttér-információ iránti kérelmekre, a kérés teljesítésének lehetetlenségére vagy az elutasítására alkalmazandó formanyomtatvány az alábbi mezőket tartalmazza (1)
      
      
                  —
               
               
                  Jogalap
               
            
                  —
               
               
                  Hivatkozási szám
               
            
                  —
               
               
                  Időpont
               
            
                  —
               
               
                  A megkereső és a megkeresett hatóságok megnevezése
               
            
                  —
               
               
                  A vizsgálat vagy nyomozás alatt álló személy megnevezése
               
            
                  —
               
               
                  Általános esetleírás és adott esetben konkrét háttér-információk, amelyek valószínűleg lehetővé teszik az adminisztráció részére kért információk előrelátható relevanciájának és a 2011/16/EU irányelv 2. cikkében említett adókra vonatkozó tagállami nemzeti jogszabályok végrehajtásának értékelését
               
            
                  —
               
               
                  Az információkérés adózási célja
               
            
                  —
               
               
                  A vizsgált időszak
               
            
                  —
               
               
                  Bármely olyan személy neve és címe, akiről feltételezhető, hogy a kért információ birtokában van
               
            
                  —
               
               
                  A 2011/16/EU irányelv 16. cikkének (1) bekezdésében előírt jogi követelmény teljesítése
               
            
                  —
               
               
                  A 2011/16/EU irányelv 17. cikkének (1) bekezdésében előírt jogi követelmény teljesítése
               
            
                  —
               
               
                  Konkrét közigazgatási vizsgálatra vonatkozó indokolt kérés és a kért konkrét közigazgatási vizsgálat elvégzésének megtagadására vonatkozó indokok
               
            
                  —
               
               
                  Az információkérés visszaigazolása
               
            
                  —
               
               
                  További háttér-információk iránti kérelem
               
            
                  —
               
               
                  Az információkérés teljesítésének lehetetlenségét vagy az elutasítását alátámasztó indokok
               
            
                  —
               
               
                  A megállapított határidőig történő válaszadás elmulasztásának okai és az az időpont, ameddig a megkeresett hatóság megítélése szerint képes választ adni
               
            
         (1)  A formanyomtatványon azonban csak az adott ügyben ténylegesen kitöltött mezőknek kell szerepelniük.
   
   
      II. MELLÉKLET
      
         Az 1. cikk (3) bekezdése szerinti formanyomtatvány
      
      A 2011/16/EU irányelv 9. cikke szerinti spontán módon közölt információkra és azoknak a 10. cikk szerinti visszaigazolásaira alkalmazandó formanyomtatvány a következő mezőket tartalmazza (1)
      
      
                  —
               
               
                  Jogalap
               
            
                  —
               
               
                  Hivatkozási szám
               
            
                  —
               
               
                  Időpont
               
            
                  —
               
               
                  A megkereső és a megkeresett hatóságok megnevezése
               
            
                  —
               
               
                  Annak a személynek a megjelölése, akire vonatkozóan a spontán információcsere történik
               
            
                  —
               
               
                  Azon időszak, amelyre a spontán információcsere vonatkozik
               
            
                  —
               
               
                  A 2011/16/EU irányelv 16. cikkének (1) bekezdésében előírt jogi követelmény teljesítése
               
            
                  —
               
               
                  A spontán módon közölt információk visszaigazolása
               
            
         (1)  A formanyomtatványon azonban csak az adott ügyben ténylegesen kitöltött mezőknek kell szerepelniük.
   
   
      III. MELLÉKLET
      
         Az 1. cikk (4) bekezdése szerinti formanyomtatvány
      
      A 2011/16/EU irányelv 13. cikkének (1) és (2) bekezdése szerinti értesítés iránti kérelemre és azoknak az említett irányelv 13. cikkének (3) bekezdése szerint válaszaira alkalmazandó formanyomtatvány az alábbi mezőket tartalmazza (1)
      
      
                  —
               
               
                  Jogalap
               
            
                  —
               
               
                  Hivatkozási szám
               
            
                  —
               
               
                  Időpont
               
            
                  —
               
               
                  A megkereső és a megkeresett hatóságok megnevezése
               
            
                  —
               
               
                  Az eszköz vagy határozat címzettjének neve és címe
               
            
                  —
               
               
                  Egyéb információk, amelyek megkönnyíthetik a címzett azonosítását
               
            
                  —
               
               
                  Az eszköz vagy határozat tárgya
               
            
                  —
               
               
                  A megkeresett hatóság a 2011/16/EU irányelv 13. cikkének (3) bekezdése szerinti válasza, amely tartalmazza az eszköz vagy határozat címzettnek történő kézbesítésének időpontját
               
            
         (1)  A formanyomtatványon azonban csak az adott ügyben ténylegesen kitöltött mezőknek kell szerepelniük.
   
   
      IV. MELLÉKLET
      
         Az 1. cikk (5) bekezdése szerinti formanyomtatvány
      
      A 2011/16/EU irányelv 14. cikkének (1) bekezdése szerinti visszajelzésre alkalmazandó formanyomtatvány az alábbi mezőket tartalmazza (1):
      
                  —
               
               
                  Hivatkozási szám
               
            
                  —
               
               
                  Időpont
               
            
                  —
               
               
                  A visszajelzést kiadó, hatáskörrel rendelkező hatóság megnevezése
               
            
                  —
               
               
                  A közölt információra vonatkozó általános visszajelzés
               
            
                  —
               
               
                  A közvetlenül a közölt információhoz kapcsolódó eredmények
               
            
         (1)  A formanyomtatványon azonban csak az adott ügyben ténylegesen kitöltött mezőknek kell szerepelniük.